ועדת העבודה, הרווחה והבריאות, כנסת 23, פרוטוקול מספר 94, 2020-11-15 16:10

חיים כץ: צוהריים טובים, אנחנו מצביעים על הרוויזיה.

חיים כץ: מי בעד הרוויזיה, ירים את ידו.

חיים כץ: תודה רבה לכל חברי הכנסת שנמצאים פה.

חיים כץ: אנחנו מדברים על רוויזיה על הצעת הסכם בדבר מתן מענק בשל תקופת אבטלה ממושכת, לאור התפרצות נגיף הקורונה – בקשה לדיון מחדש לפי סעיף 115 לתקנון הכנסת, ואישרנו אותו.

חיים כץ: בבקשה.

שמרית גיטלין שקד: התיקון המבוקש הוא בהגדרת ימי אבטלה.

שמרית גיטלין שקד: זה תיקון בהסכם שהגיעו אליו המוסד לביטוח לאומי והאוצר.

שמרית גיטלין שקד: בסוף ההגדרה הזאת יבוא: "ולעניין זה, יובאו במניין גם ימי האבטלה שבעדם לא שולמו דמי אבטלה, בשל הוראות סעיף 172".

שמרית גיטלין שקד: אני אסביר – סעיף 172 לחוק אומר שבעצם אנחנו לא משלמים דמי אבטלה בעד חמשת ימי האבטלה הראשונים מכל תקופה של ארבעה חודשים רצופים, המתחילים בתאריך הקובע.

שמרית גיטלין שקד: בתקופה של הקורונה אנחנו בעצם לא משלמים דמי אבטלה רק פעם אחת, על חמשת ימי האבטלה הראשונים, אבל התיקון שאנחנו עושים עכשיו אומר, שיביאו את הימים האלה בכל זאת במניין.

שמרית גיטלין שקד: כלומר, למרות שלא שילמו עליהם דמי אבטלה, הם ייחשבו מתוך הימים שצריך לצבור – 100 ימי אבטלה או 100 ימים, שבעדם שילמו מענק הסתגלות.

שמרית גיטלין שקד: זה ההסכם.

חיים כץ: מקובל עליכם?

חיים כץ: מי בעד התקנות, ירים את ידו.

חיים כץ: התקנות אושרו.

חיים כץ: התקנות אושרו, וחמשת הימים ייספרו.

חיים כץ: תודה רבה, הישיבה נעולה.